Col tiempu refineme y pasé, yá de mozu y pa fines la década los setenta a oyer a cantautores: Violeta Parra, Victor Jara, Mercedes Sosa, Joan Baez, Victor Manuel, Joan M. Serrat, Joaquín Sabrina, Aute, y otros; grupos como Jarcha, Aguaviva, La Bullonera; pocos artistes estranxeros del mundu saxón, y daqué de música francesa ya italiana. N'Asturies, entamaben Carlos Rubiera, Xulio  Ramos, Nuberu, lo que per aquel entós llamaben Nuevu Canciu Astur. De toos ellos y d'otros munchos fui faciéndome con Lps, del vieyu vinilo que güei guardo como ayalgues, y dacuando ascucho con señardá d'un tiempu que foi. Préstame la música que se fai anguañu, escuchar agora a Dixebra, a David González, a Toli Morilla y a toa triba de grupos y xente que fai güei bona música n'Asturies y n'asturianu, ye un trunfu de la calidá y de la cultura de nueso qu'alita por sobrevivir. Falaremos fondamente de too  ello.